
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 376 

28 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση του Παραρτήματος XI του π.δ. 

365/2002 (Α' 307). 1 

Τροποποίηση του Παραρτήματος IV του π.δ. 365/2002 
(Α' 307), σε συμμόρφωση προς την Οδηγία 

2006/14/ΕΚ της Επιτροπής. 2 

Καθορισμός της διαδικασίας πρόσληψης προσωπι¬ 
κού στις Δημόσιες Επιχειρήσεις ΟΣΕ ΑΕ, ΕΔΙ- 
ΣΥ ΑΕ, ΤΡΑΙΝΟΣΕ ΑΕ, ΠΡΟΑΣΤΙΑΚΟΣ ΑΕ, ΓΑΙΑΟ- 
ΣΕ ΑΕ, ΕΜΠΟΡΕΥΜΑΤΙΚΑ ΚΕΝΤΡΑ ΑΕ, ΟΑΣΑ ΑΕ, 

ΕΘΕΛ ΑΕ, ΗΣΑΠ ΑΕ και ΗΛΠΑΠ ΑΕ. 3 

Τροποποίηση απόφασης «Συγκρότηση Ομάδας Στή¬ 
ριξης για την εφαρμογή του Προγράμματος «ΠΟ¬ 
ΛΙΤΕΙΑ» στο Υπουργείο Εμπορικής Ναυτιλίας» (Β' 

195). 4 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π.Δ.Δ. «ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑ¬ 
ΝΑΡΙΟΥ». 5 

Καταβολή Υπερωριών στους υπαλλήλους της Ν.Α. 
ΧΑΛΚΙΔΙΚΗΣ που ασχολούνται με τον ποιοτικό 
έλεγχο των νωπών και μεταποιημένων γεωργι¬ 
κών προϊόντων. 6 


Α ΠΟΦΑΣΕΙ Σ 

Αριθμ. 116882 (1) 


Αντικατάσταση του Παραρτήματος XI του π.δ. 
365/2002 (Α' 307). 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 


α) Του άρθρου 4 του ν. 2147/1952 (Α' 155) «Περί προ- 
λήψεως και καταστολής των ασθενειών και εχθρών 
των φυτών και περί οργανώσεως της Φυτοπαθολογικής 
Υπηρεσίας». 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (Α' 98). 

γ) Του άρθρου 25 του π.δ. 365/2002 (Α' 307) «Μέτρα 
προστασίας κατά της εισαγωγής στη χώρα ή μέσω 
αυτής σε άλλο Κράτος Μέλος της ΕΈ. οργανισμών επι¬ 
βλαβών για τα φυτά και τα φυτικά προϊόντα και κατά 
της εξάπλωσής τους στο εσωτερικό της, σε συμμόρ¬ 
φωση προς την Οδηγία 2000/29/ΕΚ του Συμβουλίου», 
όπως ισχύει. 

2. Την υπ’ αριθμ. Υ132/11.10.2004 (Β' 1533) κοινή από¬ 
φαση του Πρωθυπουργού και του Υπουργού Αγροτι¬ 
κής Ανάπτυξης και Τροφίμων «Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό.» 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

Άρθρο 1 

Το Παράρτημα XI του π.δ. 365/2002 (Α' 307) αντικα¬ 
θίσταται ως εξής: 

«ΠΑΡΑΡΤΗΜΑ XI 

Α) Τα σημεία εισόδου και οι επίσημοι φορείς των ση¬ 
μείων εισόδου, σύμφωνα με το άρθρο 2, παράγραφος 
1, περιπτώσεις ι) και ια): 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΣΗΜΕΙΑ ΕΙΣΟΔΟΥ 

ΣΤΑΘΜΟΙ ΦΥΤΟΫΓΕΙΟΝΟ- 
ΜΙΚΟΥ ΕΛΕΓΧΟΥ ΣΗΜΕΙ¬ 
ΩΝ ΕΙΣΟΔΟΥ 

ΑΡΜΟΔΙΟΙ ΦΟΡΕΙΣ 

1 

1) ΝΟΜΟΥ ΑΤΤΙΚΗΣ 

1.1) ΔΙΕΘΝΕΣ ΑΕΡΟΔΡΟΜΙΟ 
ΑΘΗΝΩΝ 

1.2) ΛΙΜΕΝΑΣ ΠΕΙΡΑΙΑ 

1.3) ΛΙΜΕΝΑΣ ΕΛΕΥΣΙΝΑΣ 

1.4) ΛΙΜΕΝΑΣ ΛΑΥΡΙΟΥ 

1.1) Διεθνές Αεροδρόμιο 
Αθηνών. 

Π.Κ.Π.Φ. & Π.Ε. - ΠΕΙΡΑΙΑ 


2) ΝΟΜΟΥ ΕΥΒΟΙΑΣ 

2.1) ΛΙΜΕΝΑΣ ΧΑΛΚΙΔΑΣ (εκτός 
πολλαπλασιαστικού υλικού) 


Νομαρχιακή Αυτοδιοίκηση 
ΕΥΒΟΙΑΣ 


3) ΝΟΜΟΥ ΛΕΣΒΟΥ 

3.1) ΛΙΜΕΝΑΣ ΜΥΤΙΛΗΝΗΣ (εκτός 
πολλαπλασιαστικού υλικού) 


Νομαρχιακή Αυτοδιοίκηση 
ΛΕΣΒΟΥ 


4) ΝΟΜΟΥ ΧΙΟΥ 

4.1) ΛΙΜΕΝΑΣ ΧΙΟΥ (εκτός πολλα¬ 
πλασιαστικού υλικού) 


Νομαρχιακή Αυτοδιοίκηση 

ΧΙΟΥ 


5) ΝΟΜΟΥ ΔΩΔΕΚΑΝΗΣΟΥ 

5.1) ΛΙΜΕΝΑΣ ΡΟΔΟΥ (εκτός πολ¬ 
λαπλασιαστικού υλικού) 


Νομαρχιακή Αυτοδιοίκηση 
ΔΩΔΕΚΑΝΗΣΟΥ 


6) ΝΟΜΟΥ ΣΑΜΟΥ 

6.1) ΛΙΜΕΝΑΣ ΣΑΜΟΥ(εκτός πολλα¬ 
πλασιαστικού υλικού) 


Νομαρχιακή Αυτοδιοίκηση 
ΣΑΜΟΥ 

II 

1) ΝΟΜΟΥ ΘΕΣΣΑΛΟΝΙΚΗΣ 

1.1) ΔΙΕΘΝΕΣ ΑΕΡΟΔΡΟΜΙΟ 
ΘΕΣΣΑΛΟΝΙΚΗΣ 

1.2) ΛΙΜΕΝΑΣ ΘΕΣΣΑΛΟΝΙΚΗΣ 


Π.Κ.Π.Φ. & Π.Ε. - ΘΕΣΣΑΛΟΝΙΚΗΣ 


2) ΝΟΜΟΥ ΦΛΩΡΙΝΑΣ 

2.1) ΝΙΚΗΣ - ΕΥΒΟΜ οδικώς (εκτός 
πολλαπλασιαστικού υλικού) 

2.2) ΚΡΥΣΤΑΛΛΟΠΗΓΗΣ - Αλβανία 
οδικώς (εκτός πολλαπλασιαστικού 

υλικού) 


Νομαρχιακή Αυτοδιοίκηση 
ΦΛΩΡΙΝΑΣ 


3) ΝΟΜΟΥ ΚΙΛΚΙΣ 

3.1) ΕΥΖΩΝΩΝ - ΕΥΒΟΜ οδικώς 
(εκτός πολλαπλασιαστικού υλικού) 

3.1) Σταθμός Φυτοϋγειονο- 
μικού Ελέγχου Ευζώνων. 

Νομαρχιακή Αυτοδιοίκηση 
ΚΙΛΚΙΣ 


3.2) ΕΙΔΟΜΕΝΗΣ - ΕΥΒΟΜ σιδηρο¬ 
δρομικούς (εκτός πολλαπλασιαστι¬ 
κού υλικού) 

3.2) Σταθμός Φυτοϋγειονο- 
μικού Ελέγχου Ειδομένης. 



4) ΝΟΜΟΥ ΧΑΛΚΙΔΙΚΗΣ 

4.1) ΛΙΜΕΝΑΣ ΜΟΥΔΑΝΙΩΝ 
(εκτός πολλαπλασιαστικού υλικού) 


Νομαρχιακή Αυτοδιοίκηση 
Χαλκιδικής 


1) ΝΟΜΟΥ ΑΧΑΪΑΣ 

1.1) ΛΙΜΕΝΑΣ ΠΑΤΡΑΣ 

1.2) ΛΙΜΕΝΑΣ ΑΙΓΙΟΥ (εκτός πολλα¬ 
πλασιαστικού υλικού) 


Π.Κ.Π.Φ. & Π.Ε. - ΑΧΑΪΑΣ 


2) ΝΟΜΟΥ ΗΛΕΙΑΣ 

2.1) ΛΙΜΕΝΑΣ ΚΑΤΑΚΩΛΟΥ (εκτός 
πολλαπλασιαστικού υλικού) 


Νομαρχιακή Αυτοδιοίκηση 
ΗΛΕΙΑΣ 

3) ΝΟΜΟΥ ΜΕΣΣΗΝΙΑΣ 

3.1) ΛΙΜΕΝΑΣ ΚΑΛΑΜΑΤΑΣ (εκτός 
πολλαπλασιαστικού υλικού) 

3.1) Σταθμός Φυτοϋγειονο- 
μικού Ελέγχου Καλαμάτας. 

Νομαρχιακή Αυτοδιοίκηση 
ΜΕΣΣΗΝΙΑΣ 

(Διεύθυνση Γεωργίας και Κτηνο¬ 
τροφίας -Καλαμάτα) 

4) ΝΟΜΟΥ ΑΙΤΩΛΟΑΚΑΡΝΑΝΙΑΣ 

4.1) ΛΙΜΕΝΑΣ ΠΛΑΤΥΓΙΑΛΙΟΥ 
(εκτός πολλαπλασιαστικού υλικούΐ 


Νομαρχιακή Αυτοδιοίκηση 
ΑΙΤΩΛΟΑΚΑΡΝΑΝΙΑΣ 

IV 

Ί) ΝΟΜΟΥ ΗΡΑΚΛΕΙΟΥ 

1.11 ΛΙΜΕΝΑΣ ΗΡΑΚΛΕΙΟΥ 


Π.Κ.Π.Φ. & Π.Ε. - ΗΡΑΚΛΕΙΟΥ 

2) ΝΟΜΟΥ ΧΑΝΙΩΝ 

2.1) ΛΙΜΕΝΑΣ ΣΟΥΔΑΣ (εκτός πολ¬ 
λαπλασιαστικού υλικούΐ 


Νομαρχιακή Αυτοδιοίκηση 
ΧΑΝΙΩΝ 

3) ΝΟΜΟΥ ΛΑΣΙΘΙΟΥ 

3.1) ΛΙΜΕΝΑΣ ΑΓΙΟΥ ΝΙΚΟΛΑΟΥ 
(εκτός πολλαπλασιαστικού υλικούΐ 


Νομαρχιακή Αυτοδιοίκηση 
ΛΑΣΙΘΙΟΥ 

4) ΝΟΜΟΥ ΡΕΘΥΜΝΗΣ 

4.1) ΛΙΜΕΝΑΣ ΡΕΘΥΜΝΟΥ 
(δημητριακά που προορίζονται για 
ζωοτροφές) 


Νομαρχιακή Αυτοδιοίκηση 
ΡΕΘΥΜΝΗΣ 

V 

1) ΝΟΜΟΥ ΚΑΒΑΛΑΣ 

1.1) ΛΙΜΕΝΑΣ ΚΑΒΑΛΑΣ 

1.2) ΛΙΜΕΝΑΣ ΕΛΕΥΘΕΡΩΝ ΝΕΑΣ 
ΠΕΡΑΜΟΥ 


Π.Κ.Π.Φ. & Π.Ε. - ΚΑΒΑΛΑΣ 

2) ΝΟΜΟΥ ΣΕΡΡΩΝ 

2.1) ΠΡΟΜΑΧΩΝΑΣ - Βουλγαρία 
οδικώς (εκτός πολλαπλασιαστικού 
υλικού) 

2.1) Σταθμός Φυτοϋγειονο- 
μικού Ελέγχου 
Προμαγώνα. 

Νομαρχιακή Αυτοδιοίκηση 
ΣΕΡΡΩΝ 

3) ΝΟΜΟΥ ΞΑΝΘΗΣ 

3.1) ΛΙΜΕΝΑΣ ΛΑΓΟΣ (εκτός πολλα¬ 
πλασιαστικού υλικούΐ 


Νομαρχιακό Διαμέρισμα ΞΑΝΘΗΣ 
- Ξάνθη. 

4) ΝΟΜΟΥ ΕΒΡΟΥ 

4.1) ΚΗΠΟΙ ΕΒΡΟΥ - Τουρκία οδι¬ 
κώς (εκτός πολλαπλασιαστικού 
υλικού) 

4.2) ΛΙΜΕΝΑΣ ΑΛΕΞΑΝΔΡΟΥΠΟΛΗΣ 
(εκτόο πολλαπλασιαστικού υλικούΐ 

4.1) Σταθμός Φυτοϋγειονο- 
μικού Ελέγχου Κήπων. 

Νομαρχιακή Αυτοδιοίκηση 
ΡΟΔΟΠΗΣ - ΕΒΡΟΥ. 
Νομαρχιακό Διαμέρισμα ΕΒΡΟΥ. 
Αλεξανδρούπολη. 

5) ΕΠΑΡΧΕΙΟΥ ΒΟΡΕΙΟΥ ΕΒΡΟΥ 

5.1) ΠΥΘΕΙΟ ΕΒΡΟΥ - Τουρκία σιδη¬ 
ροδρομικός (εκτός πολλαπλασια¬ 
στικού υλικού) 

5.2) ΚΑΣΤΑΝΕΩΝ ΕΒΡΟΥ - Τουρκία 
οδικώς (εκτός πολλαπλασιαστικού 

υλικού) 

5.3) ΟΡΜΕΝΙΟΥ ΕΒΡΟΥ - Βουλγα¬ 
ρία οδικώς-σιδηροδρομικώς (εκτός 

πολλαπλασιαστικού υλικούΐ 

5.3) Σταθμός Φυτοϋγειο- 
νομικού Ελέγχου Ορμενί- 
ου Έβρου. 

Νομαρχιακή Αυτοδιοίκηση 
ΡΟΔΟΠΗΣ - ΕΒΡΟΥ. 
Επαρχείο Βορείου Έβρου. 
Ορεστιάδα. 

VI 

1) ΝΟΜΟΥ ΜΑΓΝΗΣΙΑΣ 

1.1) ΛΙΜΕΝΑΣ ΒΟΛΟΥ 

1.2) ΛΙΜΕΝΑΣ ΛΟΥΛΗ, ΑΜΑΛΙΑΠΟ- 
ΛΗΣ, ΔΗΜΟΥ ΣΟΥΡΠΗΣ (δημητρια¬ 
κά. ελαιούνοι σπόροιΐ 


Π.Κ.Π.Φ. & Π.Ε. - ΜΑΓΝΗΣΙΑΣ 

2) ΝΟΜΟΥ ΦΘΙΩΤΙΔΑΣ 

2.1) ΛΙΜΕΝΑΣ ΑΧΛΑΔΙΟΥ (ελαιούχοι 

σπόροι, δημητριακά) 

2.2) ΛΙΜΕΝΑΣ ΣΤΥΛΙΔΑΣ (ελαιούχοι 
σπόροι, δημητριακά, ξυλεία) 


Νομαρχιακή Αυτοδιοίκηση 
ΦΘΙΩΤΙΔΑΣ 

VII 

1) ΝΟΜΟΥ ΙΩΑΝΝΙΝΩΝ 

1.11 ΚΑΚΑΒΙΑΣ - Αλβανία οδικώς. 


Π.Κ.Π.Φ.& Π.Ε. - ΙΩΑΝΝΙΝΩΝ 

2) ΝΟΜΟΥ ΠΡΕΒΕΖΑΣ 

2.1) ΛΙΜΕΝΑΣ ΠΡΕΒΕΖΑΣ (ελαιούχοι 
σπόροι, δημητριακά, ξυλείαΐ 


Νομαρχιακή Αυτοδιοίκηση 
ΠΡΕΒΕΖΑΣ 

3) ΝΟΜΟΥ ΘΕΣΠΡΩΤΙΑΣ 

3.1) ΛΙΜΕΝΑΣ ΗΓΟΥΜΕΝΙΤΣΑΣ 
(εκτός πολλαπλασιαστικού υλικούΐ 


Νομαρχιακή Αυτοδιοίκηση 
ΘΕΣΠΡΩΤΙΑΣ 

VIII 

1) ΝΟΜΟΥ ΑΡΓΟΛΙΔΑΣ 

1.11 ΛΙΜΕΝΑΣ ΝΑΥΠΛΙΟΥ 


Π.Κ.Π.Φ. & Π.Ε. -ΑΡΓΟΛΙΔΟΣ 

2) ΝΟΜΟΥ ΚΟΡΙΝΘΙΑΣ 

2.1) ΛΙΜΕΝΑΣ ΚΟΡΙΝΘΟΥ (εκτός 
πολλαπλασιαστικού υλικού) 

2.2) ΛΙΜΕΝΑΣ ΚΙΑΤΟΥ (εκτός 
πολλαπλασιαστικού υλικού) 

2.3) ΛΙΜΕΝΑΣ ΚΑΛΑΜΑΚΙΟΥ 
ΚΟΡΙΝΘΙΑΣ (ελαιούχοι σπόροι, 

δημητριακά, ξυλεία) 

2.4) ΛΙΜΕΝΑΣ ΣΟΥΣΑΚΙΟΥ ΑΓΙΩΝ 
ΘΕΟΔΩΡΩΝ 

(δημητριακά και προϊόντα 
_ελαιούχων σπόρων)_ 


Νομαρχιακή Αυτοδιοίκηση 
ΚΟΡΙΝΘΙΑΣ 


Β) Οι έλεγχοι του άρθρου 15α, Παράγραφος 1, αναφο¬ 
ρικά με το ξύλο υπό μορφή υλικού σφηνώσεως φορτίων 
πλοίων (άυηηαρθ), διαχωριστικών στοιχείων (εραοοΓε), 
παλετών (ραΙΙοίε) ή υλικών συσκευασίας (ραοΙάπρ 
πιαίβπαΐ), τα οποία χρησιμοποιούνται για τη μεταφορά 
παντός είδους αντικειμένων μπορούν να διενεργούνται 
και σε σημεία εκτελωνισμού που δεν έχουν οριστεί ως 
σημεία εισόδου. 

Γ) Οι έλεγχοι του άρθρου 15α, αναφορικά με το πολ¬ 
λαπλασιαστικό υλικό, διενεργούνται μόνον από τα Πε¬ 
ριφερειακά Κέντρα Προστασίας Φυτών και Ποιοτικού 
Ελέγχου (Π.Κ.Π.Φ.& Π.Ε.).» 

Αρθρο 2 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. 116883 (2) 

Τροποποίηση του Παραρτήματος IV του π.δ. 365/2002 
(Α' 307), σε συμμόρφωση προς την Οδηγία 2006/14/ 
ΕΚ της Επιτροπής. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 4 του ν. 2147/1952 (Α' 155) «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας». 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως η νομο¬ 


θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (Α' 98). 

γ) Του άρθρου 25 του π.δ. 365/2002 (Α' 307) «Μέτρα 
προστασίας κατά της εισαγωγής στη χώρα ή μέσω 
αυτής σε άλλο Κράτος Μέλος της ΕΈ. οργανισμών επι¬ 
βλαβών για τα φυτά και τα φυτικά προϊόντα και κατά 
της εξάπλωσής τους στο εσωτερικό της, σε συμμόρ¬ 
φωση προς την Οδηγία 2000/29/ΕΚ του Συμβουλίου», 
όπως ισχύει. 

2. Την υπ’ αριθμ. Υ132/11.10.2004 (Β' 1533) κοινή από¬ 
φαση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Αλέ¬ 
ξανδρο Κοντό.» 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

Αρθρο 1 

Σκοπός 

Με την παρούσα απόφαση τροποποιείται το π.δ. 
365/2002 (Α' 307), όπως ισχύει, ως προς το Παράρτημα 
IV, σε συμμόρφωση προς την Οδηγία 2006/14/ΕΚ της 
Επιτροπής (Ι_ 34/24 της 7.2.2006). 

Αρθρο 2 

(άρθρο 1 Οδηγίας 2006/14/ΕΚ) 

Το π.δ. 365/2002 (Α' 307) τροποποιείται ως εξής: 

1. Στο Παράρτημα IV, Μέρος Α', Κεφάλαιο I, σημείο 2, 
η τελευταία παράγραφος στο τέλος της δεξιάς στήλης 
αντικαθίσταται από το ακόλουθο κείμενο: 

«Η πρώτη περίπτωση, βάσει της οποίας οι ξύλινες 
συσκευασίες πρέπει να παράγονται από αποφλοιωμένη 
στρογγυλή ξυλεία, εφαρμόζεται από την 1η Ιανουάριου 
2009.» 

2. Στο παράρτημα IV, Μέρος Α', Κεφάλαιο I, σημείο 8, 
η τελευταία παράγραφος στο τέλος της δεξιάς στήλης 
αντικαθίσταται από το ακόλουθο κείμενο: 

«Η πρώτη σειρά του στοιχείου α), βάσει της οποίας οι 
ξύλινες συσκευασίες πρέπει να παράγονται από απο- 

φλοιωμένη στρογγυλή ξυλεία, εφαρμόζεται από την 1η 
Ιανουάριου 2009.» 

Άρθρο 3 
Έναρξη ισχύος 
(άρθρο 2 Οδηγίας 2006/14/ΕΚ) 

Η παρούσα απόφαση ισχύει από την 1η Μαρτίου 
2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. Φ17/ΟΙΚ. 15866/1224 (3) 

Καθορισμός της διαδικασίας πρόσληψης προσωπικού 
στις Δημόσιες Επιχειρήσεις ΟΣΕ ΑΕ, ΕΔΙΣΥ ΑΕ, ΤΡΑΙ- 
ΝΟΣΕ ΑΕ, ΠΡΟΑΣΤΙΑΚΟΣ ΑΕ, ΓΑΙΑΟΣΕ ΑΕ, ΕΜΠΟ- 
ΡΕΥΜΑΤΙΚΑ ΚΕΝΤΡΑ ΑΕ, ΟΑΣΑ ΑΕ, ΕΘΕΛ ΑΕ, ΗΣΑΠ 
ΑΕ και ΗΛΠΑΠ ΑΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
& ΑΠΟΚΕΝΤΡΩΣΗΣ, ΟΙΚΟΝΟΜΙΑΣ & ΟΙΚΟΝΟΜΙΚΩΝ, 

ΑΝΑΠΤΥΞΗΣ, ΑΠΑΣΧΟΛΗΣΗΣ & ΚΟΙΝΩΝΙΚΗΣ ΠΡΟ¬ 
ΣΤΑΣΙΑΣ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 4 του άρθρου 13 του ν. 
3429/2005 «Δημόσιες Επιχειρήσεις και Οργανισμοί 
(Δ.Ε.Κ.Ο.)» (ΦΕΚ 314/Α/2005). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ 98/Α/2005). 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε, σύμφωνα με τις διατάξεις της παρ. 4 
του άρθρου 13 του ν. 3429/2005, τη διαδικασία πρόσλη¬ 
ψης προσωπικού στις δημόσιες επιχειρήσεις ΟΣΕ ΑΕ, 
ΕΔΙΣΥ ΑΕ, ΤΡΑΙΝΟΣΕ ΑΕ, ΠΡΟΑΣΤΙΑΚΟΣ ΑΕ, ΓΑΙΑΟΣΕ 
ΑΕ, ΕΜΠΟΡΕΥΜΑΤΙΚΑ ΚΕΝΤΡΑ ΑΕ, ΟΑΣΑ ΑΕ, ΕΘΕΛ ΑΕ, 
ΗΣΑΠ ΑΕ και ΗΛΠΑΠ ΑΕ ως εξής: 

Αρθρο 1 

Το πάσης φύσεως προσωπικό των δημοσίων επιχειρή¬ 
σεων ΟΣΕ ΑΕ, ΕΔΙΣΥ ΑΕ, ΤΡΑΙΝΟΣΕ ΑΕ, ΠΡΟΑΣΤΙΑΚΟΣ 
ΑΕ, ΓΑΙΑΟΣΕ ΑΕ, ΕΜΠΟΡΕΥΜΑΤΙΚΑ ΚΕΝΤΡΑ ΑΕ, ΟΑΣΑ 
ΑΕ, ΕΘΕΛ ΑΕ, ΗΣΑΠ ΑΕ και ΗΛΠΑΠ ΑΕ προσλαμβάνε¬ 
ται με σύμβαση εξαρτημένης εργασίας για δοκιμαστική 
περίοδο μέχρι επτά (7) μηνών. 

1. Η πρόσληψη γίνεται ύστερα από προκήρυξη, η οποία 
εκδίδεται από τις ανωτέρω δημόσιες επιχειρήσεις και 
με την οποία καθορίζονται: 

α) Ο αριθμός ανά ειδικότητα του προσωπικού που 
θα προσληφθεί, 

β) Τα απαιτούμενα κατά ειδικότητα προσόντα (κύρια, 
πρόσθετα ή και επικουρικά) 

γ) Τα κριτήρια πρόσληψης, 

δ) Η προθεσμία υποβολής των αιτήσεων των υποψη¬ 
φίων, ο τρόπος υποβολής τους και η υπηρεσία στην 
οποία υποβάλλονται, 


ε) Τα απαιτούμενα δικαιολογητικά και ο χρόνος υπο¬ 
βολής τους 

στ) Το δικαίωμα άσκησης ένστασης, ο τρόπος υπο¬ 
βολής της, ο χρόνος άσκησής της και το όργανο εξέ¬ 
τασής της. 

Τα οριζόμενα στην προκήρυξη προσόντα πρέπει να 
συντρέχουν το αργότερο κατά την ημέρα λήξεως της 
προθεσμίας υποβολής των αιτήσεων. 

Στην προκήρυξη αναφέρεται και η χρονική διάρκεια 
της δοκιμαστικής περιόδου. 

2. Η προκήρυξη αποστέλλεται στο Α.Σ.Ε.Π., το οποίο 
εγκρίνει ή τροποποιεί αυτήν μέσα σε δέκα (10) εργάσι¬ 
μες ημέρες από την περιέλευση σ’ αυτό του αντίστοιχου 
σχεδίου προκήρυξης. Αν παρέλθει άπρακτη η προθεσμία 
των δέκα (10) ημερών, τεκμαίρεται η σύμφωνη γνώμη 
του Α.Σ.Ε.Π. 

Μετά την έγκριση ή τροποποίηση της προκήρυξης 
από το Α.Σ.Ε.Π. ή την πάροδο άπρακτης της προθεσμί¬ 
ας των δέκα (10) ημερών, η προκήρυξη αναρτάται στο 
κατάστημα της δημόσιας επιχείρησης καθώς και στο 
κατάστημα του δήμου ή της κοινότητας, όπου αυτή 
εδρεύει. Περίληψη της προκήρυξης δημοσιεύεται σε δύο 
(2) τουλάχιστον ημερήσιες εφημερίδες των Αθηνών και 
μία της Θεσσαλονίκης. 

3. Τριμελής τουλάχιστον Επιτροπή, που συγκροτεί¬ 
ται από το Δ.Σ., της δημόσιας επιχείρησης, καταρτίζει 
πίνακα αποκλειόμενων για τυπικούς λόγους καθώς και 
προσωρινό πίνακα προσληπτέων, οι οποίοι αναρτώ- 
νται στο κατάστημα της δημόσιας επιχείρησης. Κατά 
των πινάκων αυτών ασκείται ένσταση μόνο για λόγους 
νομιμότητας εντός δέκα (10) ημερών από την ανάρτη¬ 
σή τους, η οποία κατατίθεται αυτοπροσώπως ή απο- 
στέλλεται ταχυδρομικώς επί αποδείξει στην δημόσια 
επιχείρηση. 

Η Επιτροπή εξετάζει τις ενστάσεις και καταρτίζει τον 
οριστικό πίνακα προσληπτέων, τον οποίο αποστέλλει 
στο Α.Σ.Ε.Π. εντός δέκα (10) ημερών από την κατάρτισή 
του για περαιτέρω έλεγχο. 

Το Α.Σ.Ε.Π., αφού ελέγξει τη νομιμότητα του οριστικού 
πίνακα προσληπτέων, κυρώνει αυτόν και τον επιστρέφει 
στην δημόσια επιχείρηση. 

Αρθρο 2 

1. Το προσωπικό που προσλαμβάνεται βάσει των πινά¬ 
κων προσληπτέων συνάπτει με τη δημόσια επιχείρηση 
σύμβαση εξαρτημένης εργασίας για δοκιμαστική περί¬ 
οδο διάρκειας μέχρι επτά (7) μηνών. Η χρονική διάρκεια 
της δοκιμαστικής περιόδου αναγράφεται στο κείμενο 
της σύμβασης που υπογράφει ο νεοπροσλαμβανόμε- 
νος. 

2. Ένα μήνα πριν τη λήξη του χρόνου της δοκιμαστικής 
περιόδου συντάσσεται φύλλο αξιολόγησης του υπαλλή¬ 
λου από δύο προϊσταμένους του, για την καταλληλότη¬ 
τα και την επάρκειά του να ανταποκριθεί στα καθήκοντά 
για τα οποία προσλήφθηκε. Το Διοικητικό Συμβούλιο της 
δημόσιας επιχείρησης, λαμβάνοντας υπόψη το φύλλο 
αξιολόγησης, εκδίδει αιτιολογημένη απόφαση για τη 
σύναψη ή μη της σύμβασης εργασίας αορίστου χρόνου. 
Η απόφαση αυτή, θετική ή αρνητική, ελέγχεται από το 
Α.Σ.Ε.Π., σύμφωνα με τις κείμενες διατάξεις που διέπουν 
τη λειτουργία του. 

3. Μετά τον έλεγχο από το Α.Σ.Ε.Π. και εφόσον τούτο 
αποφανθεί θετικά, το αρμόδιο όργανο της δημόσιας επι- 

χείρησης συνάπτει με τον προσλαμβανόμενο σύμβαση 
εργασίας αορίστου χρόνου, σύμφωνα με τις κείμενες 
κάθε φορά διατάξεις της εργατικής νομοθεσίας. 

4. Ο χρόνος της δοκιμαστικής περιόδου αναγνωρίζεται 
για κάθε συνέπεια. 

Η ισχύς της απόφασης αυτής αρχίζει από την ημε¬ 
ρομηνία δημοσιεύσεώς της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2006 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 


ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 
-*- 

Αριθμ. 5222.4/08/06 (4) 

Τροποποίηση απόφασης «Συγκρότηση Ομάδας Στήριξης 
για την εφαρμογή του Προγράμματος «ΠΟΛΙΤΕΙΑ» 
στο Υπουργείο Εμπορικής Ναυτιλίας» (Β' 195). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Της παρ. 18 του άρθρου 18 του ν. 2503/1997 «Διοί¬ 
κηση, οργάνωση, στελέχωση της περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις» (Α' 107). 

β) Του άρθρου 4 του ν. 2880/2001 Πρόγραμμα «ΠΟΛΙ¬ 
ΤΕΙΑ» για τη μεταρρύθμιση και τον εκσυγχρονισμό της 
Δημόσιας Διοίκησης και άλλες διατάξεις (Α' 9), όπως αντι- 
καταστάθηκε με το άρθρο 17 του ν. 3345/2005 (Α' 138). 

γ) Τον Κανονισμό Εφαρμογής του Προγράμματος 
«ΠΟΛΙΤΕΙΑ» και ιδιαίτερα τις διατάξεις του άρθρου 3 
(Α' 1120/8.8.2005). 

δ) Την υπ’ αριθμ. 5222.4/5/06/6.2.2006 απόφαση του Γ ε¬ 
νικού Γραμματέα του Υπουργείου Εμπορικής Ναυτιλίας 
«Συγκρότηση Ομάδας Στήριξης για την εφαρμογή του 
Προγράμματος «ΠΟΛΙΤΕΙΑ» στο Υπουργείο Εμπορικής 
Ναυτιλίας» (Β' 195). 

ε) Την ανάγκη σύνδεσης των προγραμμάτων «ΠΟΛΙ¬ 
ΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» με στόχο τη 
μεταρρύθμιση και τον εκσυγχρονισμό της Δημόσιας 
Διοίκησης και τη διοικητική σύγκλιση της με τα κράτη 
- μέλη της Ευρωπαϊκής Ένωσης. 

στ) Την υπ’ αριθμ. ΔΙΔΙΜ/Φ.33/77/26027/20.12.2005 από¬ 
φαση ΥΠΕΣΔΔΑ για ένταξη έργου με τίτλο «Ολοκληρω¬ 
μένο Σύστημα Διαχείρισης Ανθρωπίνων Πόρων Λιμενι¬ 
κού Σώματος του Υπουργείου Εμπορικής Ναυτιλίας» 

ζ) Το γεγονός ότι από τις διατάξεις της παρούσας 
απόφασης, δεν προκαλείται δαπάνη σε βάρος του Κρα¬ 
τικού Προϋπολογισμού, καθόσον η σχετική δαπάνη θα 
προκύψει με τον καθορισμό της αποζημίωσης των μελών 
της Ομάδας Στήριξης. 


η) Την ανάγκη προώθησης του Προγράμματος «ΠΟ¬ 
ΛΙΤΕΙΑ» στο Υπουργείο Εμπορικής Ναυτιλίας, αποφα¬ 
σίζουμε: 

1. Το εδάφιο δ’ της παραγρ. 1 της αριθμ. 5222.4/5/06/ 
6.2.2006 απόφασής μας αντικαθίσταται ως εξής: 

δ) ΦΑΡΑΝΤΟΥΡΗ Νικόλαο, Σύμβουλο κ. ΥΕΝ, ως μέ¬ 
λος. 

2. Κατά τα λοιπά ισχύει η υπ’ αριθμ. 5222.4/5/06/6.2.2006 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Μαρτίου 2006 

Ο Γ ενικός Γ ραμματέας 
ΙΩΑΝΝΗΣ ΤΖΩΑΝΝΟΣ 

-♦- 

Αριθμ. 7989 (5) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π.Δ.Δ. «ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑΝΑΡΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1, 2, 3 και 4 του ν. 
1188/1981 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του ν. 1832/1989 
«περί τροποποίησης και συμπλήρωσης της Νομοθεσίας 
για την Τοπική Αυτ/ση, την Αποκέντρωση και άλλες 
διατάξεις». 

3. Τις διατάξεις του άρθρου 26, παρ. 6, του ν. 2130/1993 
«περί τροποποίησης και συμπλήρωσης διατάξεων της 
περιφερειακής διοίκησης, του κώδικα της Ελληνικής 
Ιθαγένειας, του Δημοτικού και Κοινοτικού κώδικα, των 
διατάξεων για τις προσόδους των Οργανισμών Τοπικής 
Αυτ/σης και άλλες διατάξεις». 

4. Τις διατάξεις του άρθρου 8, παρ. 5, του ν. 2307/1995 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξεις του άρθρου 1-7, του ν. 2503/1997 «περί 
Διοίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

6. Τις διατάξεις του άρθρου 12 του ν. 2880/2001 
(ΦΕΚ 9/τ.Α' 30.1.2001) «Πρόγραμμα Πολιτεία για τη με¬ 
ταρρύθμιση και τον εκσυγχρονισμό της Δημόσιας Δι¬ 
οίκησης και άλλες Διατάξεις». 

7. Τις διατάξεις του άρθρου 8 του ν. 3106/2003 (ΦΕΚ 
30 τεύχος Πρώτο). 

8. Την υπ’ αριθμ. 7025/7.8.2003 απόφαση του Γενικού 
Γ ραμματέα Περιφέρειας Ηπείρου με θέμα «Σύσταση Νο¬ 
μικού Προσώπου στο Δήμο Φαναριού με την επωνυμία 
«ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑΝΑΡΙΟΥ». 

9. Την υπ’ αριθμ. 118/2005 απόφαση του Δημοτικού 
Συμβουλίου Δήμου Φαναριού, με την οποία γνωμοδοτεί 
θετικά, για τον Οργανισμό Εσωτερικής υπηρεσίας του 
Ν.Π.Δ.Δ. «ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑΝΑΡΙΟΥ». 

10. Την υπ’ αριθμ. 17/2005 απόφαση του Διοικητικού 
Συμβουλίου του Ν.Π.Δ.Δ. «ΠΑΙΔΙΚΟΣ ΣΤΑΘΜΟΣ ΔΗΜΟΥ 
ΦΑΝΑΡΙΟΥ». 

11. Την υπ’ αριθμ. 70/2005 απόφαση του Υπηρεσιακού 
Συμβουλίου, του άρθρου 8, του ν. 2307/1995, με την οποία 
ομόφωνα γνωμοδοτεί υπέρ της έγκρισης του Ο.Ε.Υ. του 
Ν.Π.Δ.Δ. «ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑΝΑΡΙΟΥ». 

12. Την υπ’ αριθμ. 20921/19.9.2001 απόφαση του Γενικού 
Γραμματέα Περιφέρειας Ηπείρου, «περί μεταβίβασης 
αρμοδιοτήτων και παροχή εξουσιοδότησης υπογραφής 
αποφάσεων, εγγράφων κλπ., με εντολή Γενικού Γραμμα- 
τέα Περιφέρειας, στο Γ ενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2.10.2001, τ. Β>. 

13. Την υπ’ αριθμ. 49/11.11.2005 βεβαίωση της Οικονο¬ 
μικής Υπηρεσίας του Δήμου Φαναριού από την οποία 
προκύπτει ότι ο μέσος όρος των τακτικών εσόδων των 
ετών 2003 και 2004 είναι 242.000,00 € - μπορούν επομέ¬ 
νως (τα έσοδα) να καλύψουν στο διπλάσιο τις αποδοχές 
των νέων προτεινόμενων θέσεων [άρθρο 3 παρ. 1γ του 
ν. 1188/1981], αποφασίζουμε: 

Επικυρώνουμε την υπ’ αριθμ. 17/2005 απόφαση του 
Διοικητικού Συμβουλίου του Ν.Π.Δ.Δ. «ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΦΑΝΑΡΙΟΥ», «περί έγκρισης του Οργανι¬ 
σμού Εσωτερικής Υπηρεσίας του ανωτέρω Ν.Π.Δ.Δ.», 
ως εξής: 

Αρθρο Ιον 

ΔΙΑΡΘΡΩΣΗ ΥΠΗΡΕΣΙΩΝ 

Το Ν.Π. «ΠΑΙΔΙΚΟΣ ΣΤΑΘΜΟΣ ΔΗΜΟΥ ΦΑΝΑΡΙΟΥ» λει¬ 
τουργεί ως Αυτοτελές Γ ραφείο. 

Άρθρο 2ον 
ΣΥΣΤΑΣΗ ΘΕΣΕΩΝ 

Οι θέσεις του προσωπικού του Ν.Π. «Παιδικός Σταθ¬ 
μός Δήμου Φαναριού», ν. 3106/2003 διαρθρώνονται κατά 
κλάδο και ειδικότητα ως εξής: 

Α1. Τακτικές θέσεις με σχέση εργασίας Δημοσίου Δι¬ 
καίου. 

1. Κλάδος Τ.Ε. 9 Βρεφονηπιοκομίας θέσεις 1. 

2. Κλάδος Δ.Ε. 8 Βοηθ. Βρεφοκόμων-Παιδοκόμων θέ¬ 
σεις 1. 

3. Κλάδος Δ.Ε. 32 Μαγείρων θέσεις 1. 

4. Κλάδος Υ.Ε. 16 Καθαριστριών θέσεις 1. 

ΣΥΝΟΛΟ ΟΡΓΑΝΙΚΩΝ ΘΕΣΕΩΝ ΤΑΚΤΙΚΟΥ ΠΡΟΣΩΠΙΚΟΥ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ: ΤΕΣΣΕΡΙΣ (4) 

Οι θέσεις αυτές είναι κενές. 

Α2. Προσωποπαγείς θέσεις με σχέση εργασίας Δη¬ 
μοσίου Δικαίου. 

1. Κλάδος Δ.Ε. Βοηθ. Νηπιαγωγού (προσωρινά) θέσεις 1. 

2. Κλάδος Δ.Ε. Βοηθ. Μαγείρου (προσωρινά) θέσεις 1. 

Οι θέσεις αυτές είναι καλυμμένες με το υπηρετούν 

προσωπικό, σύμφωνα με το ΦΕΚ που έχουν ενταχθεί. 

Κενούμενες καταργούνται. 

ΣΥΝΟΛΟ ΠΡΟΣΩΡΙΝΩΝ ΘΕΣΕΩΝ: ΔΥΟ (2). 

Α3. Προσωπικό με σύμβαση εργασίας ιδιωτικού δικαί¬ 
ου ορισμένου χρόνου. 

Θέσεις μία (1) για κάλυψη εποχικών, περιοδικών ερ¬ 
γασιών. 

Η θέση αυτή είναι κενή. 

ΣΥΝΟΛΟ ΘΕΣΕΩΝ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ: 
ΜΙΑ (1) 

Α4. Θέσεις πρακτικής άσκησης: 1 

Η Θέση πρακτικής είναι κενή. 

ΣΥΝΟΛΟ ΘΕΣΕΩΝ ΠΡΑΚΤΙΚΗΣ ΑΣΚΗΣΗΣ: ΜΙΑ (1) 

ΣΥΝΟΛΟ ΘΕΣΕΩΝ: ΟΚΤΩ (8) 

Άρθρο 3ον 

ΑΡΜΟΔΙΟΤΗΤΕΣ - ΚΑΘΗΚΟΝΤΑ 

1. Προϊστάμενος Αυτοτελούς Γ ραφείου. 


1. Είναι αρμόδιος και επιμελείται σε συνεργασία με 
τους Παιδαγωγούς του Παιδικού Σταθμού για την εφαρ¬ 
μογή των σύγχρονων απόψεων της Παιδαγωγικής και 
της Ψυχολογίας. 

2. Είναι αρμόδιος για την εύρυθμη λειτουργία του 
Σταθμού. 

3. Εισηγείται στο Δ.Σ. του Σταθμού κάθε θέμα που 
αφορά τη λειτουργία, το προσωπικό, τους γονείς και 
την υλικοτεχνική υποδομή του Σταθμού όπως: 

• Τον αριθμό και τις ειδικότητες του Προσωπικού που 
είναι αναγκαίο, προκειμένου να διασφαλισθεί η εύρυθμη 
λειτουργία του. 

• Το παιδαγωγικό υλικό και τον Πάσης φύσεως εξο¬ 
πλισμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

4. Είναι υπεύθυνος για την τήρηση του ωραρίου του 
Προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στο Σταθμό. 

5. Συνεργάζεται αρμονικά με τον υπάλληλο του Δι- 
οικητικού-Οικονομικού, για να διασφαλισθεί η εύρυθμη 
λειτουργία του Σταθμού και η επίτευξη των σκοπών 
του. 

6. Επιβλέπει την τήρηση όλων των απαραίτητων βι¬ 
βλίων και τηρεί την σφραγίδα του Σταθμού. 

7. Είναι υπεύθυνος για τις συγκεντρώσεις Προσωπικού, 
γονέων. 

8. Τηρεί όλα τα απαραίτητα βιβλία. 

2. Παιδαγωγικό Προσωπικό. 

• Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών και απασχολεί τα παιδιά 
σύμφωνα με το ημερήσιο πρόγραμμα απασχόλησης. 

• Εισηγείται τις ανάγκες εφοδιασμού των αιθουσών 
για την εφαρμογή του προγράμματος. 

• Παρακολουθεί τη διανομή του φαγητού στα παιδιά 
και τα φροντίζει κατά την ώρα του φαγητού. 

• Ενημερώνει τον προϊστάμενο για την καθημερινή 
παρουσία των παιδιών του Παιδικού Σταθμού. 

•Έχει την ευθύνη για τα εποπτικά μέσα διδασκαλίας, 
το εκπαιδευτικό υλικό και γενικά κάθε υλικό που τους 
έχει διατεθεί. 

• Οι βοηθοί βρεφονηπιοκόμων βοηθούν το Παιδαγω¬ 
γικό Προσωπικό σε όλα τα καθήκοντά του και εκτε- 
λούν τις οδηγίες που παίρνουν από αυτό. Σε περίπτωση 
απουσίας του Παιδαγωγικού Προσωπικού, αντικαθιστούν 
αυτό απευθυνόμενοι στον Προϊστάμενο Αυτοτελούς 
Γ ραφείου, για βοήθεια και υποστήριξη. 

3. Μαγείρισσα ή Μάγειρας 

• Είναι υπεύθυνη/νος για το μαγειρείο και την επιμε¬ 
λημένη και έγκαιρη παρασκευή του φαγητού σύμφωνα 
με το ποσοτολόγιο και διαιτολόγιο. 

• Τακτοποιεί τα μαγειρικά σκεύη και φροντίζει για την 
καλή κατάστασή τους. 

• Φροντίζει για το σερβίρισμα του προγεύματος και 
του γεύματος των παιδιών. 

• Υπογράφει τα σχετικά δελτία εξαγωγής υλικού. 

Οι βοηθοί μαγείρων βοηθούν το μάγειρα στην παρα¬ 
σκευή φαγητού και την διανομή του, στη συγκέντρωση 
και καθαριότητα ειδών εστίασης, στην καθαριότητα 
του μαγειρείου και της αποθήκης τροφίμων καθώς και 
στους λοιπούς χώρους, όταν απαιτείται. 

4. Προσωπικό καθαριότητας 

Το προσωπικό καθαριότητας εκτελεί τις εργασίες 
καθαριότητας των εσωτερικών και εξωτερικών χώρων 
και κάθε άλλη βοηθητική εργασία που του ανατίθεται 
από τον υπεύθυνο του Σταθμού. 

Άρθρο 4ον 

ΠΡΟΪΣΤΑΜΕΝΟΣ ΓΡΑΦΕΙΟΥ 

Προϊστάμενος του Αυτοτελούς Γραφείου επιλέγεται 
υπάλληλος ΤΕ9 βρεφονηπιοκομίας και ελλείψει αυτού 
Δ.Ε.8 Βοηθών Βρεφοκόμων-Παιδοκόμων. 

Αρθρο δον 

Για το διορισμό, τα καθήκοντα, τους περιορισμούς, το 
χρόνο εργασίας, τα δικαιώματα, τις άδειες, τις μεταβο¬ 
λές υπηρεσιακής κατάστασης, τα πειθαρχικά αδικήματα 
των υπαλλήλων, εφαρμόζονται οι εκάστοτε ισχύουσες 
Νομοθετικές διατάξεις που διέπουν τα Ν.Π.Δ.Δ. (π.δ. 
410/1995, και ν. 1188/1981). 

Κάθε άλλη λεπτομέρεια λειτουργίας του Ν.Π. μη προ- 
βλεπόμενη από τον Παρόντα Οργανισμό, ρυθμίζεται 
με τον κανονισμό λειτουργίας του Ν.Π. και αποφάσεις 
του Δ.Σ. 

Από την ψήφιση του Παρόντα Οργανισμού Εσωτερικής 
Υπηρεσίας (Ο.Ε.Υ.), προκαλείται δαπάνη σε βάρος του 
Προϋπολογισμού του Ν.Π.Δ.Δ ύψους 145.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 2 Μαρτίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
Μ. ΠΙΠΙΛΙΔΟΥ 


Αριθμ. 05/2961 (6) 

Καταβολή Υπερωριών στους υπαλλήλους της Ν.Α. ΧΑΛΚΙ¬ 
ΔΙΚΗΣ που ασχολούνται με τον ποιοτικό έλεγχο των 
νωπών και μεταποιημένων γεωργικών προϊόντων. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρου 35 παρ. 7 του νόμου 
2738/9.9.1999 ΦΕΚ 180 περί ανάγκης υπερωριακής απα¬ 
σχόλησης και καθιέρωσης εργασίας με αμοιβή. 

2. Τις διατάξεις του άρθρου 15 του νόμου 2592/1998 
σχετικά με την υπερωριακή εργασία. 

3. Τ ις διατάξεις του άρθρου 10 του νόμου 2732/30.7.1993 
(ΦΕΚ 154 Α') σχετικά με την απασχόληση των γεωπόνων 
κατά τις Κυριακές και τις ημέρες αργίας και νυχτερινές 
ώρες. 

4. Το υπ’ αριθμόν 243499/2.3.2006, έγγραφο του Υπουρ¬ 
γείου Αγροτικής Ανάπτυξης και Τροφίμων «περί κα¬ 
ταβολής υπερωριών στους υπαλλήλους των Ν.Α. που 
ασχολούνται με τον ποιοτικό έλεγχο των νωπών και 
μεταποιημένων γεωργικών προϊόντων. 

5. Τις ανάγκες της υπηρεσίας μας, αποφασίζουμε: 

Συγκροτούμε συνεργείο υπερωριακής απασχόλησης 

για το α' τρίμηνο του 2006, από 7 γεωπόνους που θα 
εργαστούν υπερωριακά στον ποιοτικό έλεγχο νωπών 
και μεταποιημένων γεωργικών προϊόντων για 500 ώρες 
απογευματινές και 40 εξαιρέσιμες. Το διαθέσιμο ποσό 
ανέρχεται σε 3682 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 Μαρτίου 2006 

Ο Νομάρχης 
ΑΡΓΥΡΗΣ ΛΑΦΑΖΑΝΗΣ 

